FI Euroopan unionin virallinen lehti C 9/50

Ilmoitus voimassa olevista polkumyynnin vastaisista toimenpiteistä, jotka koskevat muun muassa Kiinan kansantasavallasta peräisin olevien teräsköysien ja -kaapeleiden tuontia unioniin ja jotka on laajennettu koskemaan muun muassa Korean tasavallasta lähetettyjen teräsköysien ja -kaapeleiden tuontia riippumatta siitä, onko niiden alkuperämaaksi ilmoitettu Korean tasavalta

(2018/C 9/11)

Tällä hetkellä voimassa oleva toimenpide on polkumyyntitulli, joka on otettu käyttöön muun muassa Kiinan kansantasavallasta peräisin olevien teräsköysien ja -kaapeleiden tuonnissa laajennettuna koskemaan muun muassa Korean tasavallasta lähetettyjen teräsköysien ja -kaapeleiden tuontia riippumatta siitä, onko Korean tasavalta ilmoitettu alkuperämaaksi, koskevalla neuvoston täytäntöönpanoasetuksella (EU) N:o 102/2012 (1), sellaisena kuin se on viimeksi muutettuna komission täytäntöönpanoasetuksella (EU) 2016/1167 (2), jäljempänä ’voimassa olevat toimenpiteet’.

Korean tasavallasta lähetettyjen teräsköysien ja -kaapeleiden unioniin suuntautuvaan tuontiin sovelletaan 60,4 prosentin tullia, lukuun ottamatta sellaisten yritysten valmistamia tuotteita, jotka on todellisina tuottajina vapautettu tullista asetuksella (EU) N:o 102/2012 (sellaisena kuin se on muutettuna). Yksi Korean tasavallassa sijaitseva yritys eli CS Co., Ltd., jonka teräsköysien ja -kaapeleiden vienti unioniin on vapautettu polkumyyntitullista, koska sen todettiin olevan todellinen tuottaja, ilmoitti komissiolle, että sen virallinen osoite oli muuttunut jäljempänä esitetyllä tavalla.

Yritys katsoi, että osoitteenmuutos ei vaikuta sen oikeuteen hyötyä tullista, jota siihen sovellettiin ennen osoitteenmuutosta. Komissio tutki toimitetut tiedot ja totesi, että CS Co., Ltd. on sama yritys, jolla on sama yritysrekisterinumero, ja että ainoa muutos on sen toimipaikan osoite. Tämä muutos ei siis vaikuta täytäntöönpanoasetuksen (EU) N:o 102/2012 päätelmiin.

Täytäntöönpanoasetuksen (EU) N:o 102/2012, sellaisena kuin se on viimeksi muutettuna täytäntöönpanoasetuksella (EU) 2016/1167, 1 artiklan 4 kohdassa esitetyn taulukon viittaus CS Co., Ltd.:iin, on tulkittava ottaen huomioon sen osoitteen muutos seuraavaksi: 31-102, Junam maeul 2-gil, Yangsan, Gyeongsangnam-do. Selkeyden vuoksi todetaan, että sen Taric-lisäkoodi on edelleen A969.

(1) Neuvoston täytäntöönpanoasetus (EU) N:o 102/2012, annettu 27 päivänä tammikuuta 2012, lopullisen polkumyyntitullin käyttöönotosta Kiinan kansantasavallasta ja Ukrainasta peräisin olevien teräsköysien ja -kaapeleiden tuonnissa laajennettuna koskemaan Marokosta, Moldovasta ja Korean tasavallasta lähetettyjen teräsköysien ja -kaapeleiden tuontia riippumatta siitä, onko nämä maat ilmoitettu alkuperämaaksi, asetuksen (EY) N:o 1225/2009 11 artiklan 2 kohdan mukaisen toimenpiteiden voimassaolon päättymistä koskevan tarkastelun jälkeen sekä asetuksen (EY) N:o 1225/2009 11 artiklan 2 kohdan mukaisen toimenpiteiden voimassaolon päättymistä koskevan tarkastelumenettelyn päättämisestä Etelä-Afrikasta peräisin olevien teräsköysien ja -kaapeleiden tuonnin osalta (EUVL L 36, 9.2.2012, s. 1).

(2) Komission täytäntöönpanoasetus (EU) 2016/1167, annettu 18 päivänä heinäkuuta 2016, neuvoston täytäntöönpanoasetuksen (EU) N:o 102/2012, joka koskee lopullisen polkumyyntitullin käyttöönottoa muun muassa Kiinan kansantasavallasta peräisin olevien teräsköysien ja -kaapeleiden tuonnissa laajennettuna koskemaan muun muassa Korean tasavallasta lähetettyjen teräsköysien ja -kaapeleiden tuontia riippumatta siitä, onko niiden alkuperämaaksi ilmoitettu Korean tasavalta, muuttamisesta (EUVL L 193, 19.7.2016, s. 19).